ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పి కార్యకలాపాలు
ప్రస్తుత ఖరీఫ్ మార్కెటింగ్ సీజన్  2020-21లో, ప్రభుత్వం ప్రస్తుతం ఉన్న ఎంఎస్పి పథకాల ప్రకారం ఖరీఫ్ 2020-21 పంటలను రైతుల నుండి వాటి ఎంఎస్పి వద్ద కొనుగోలు చేస్తూనే ఉంది.
ఖరీఫ్ 2020-21 కోసం వరి సేకరణ సజావుగా కొనసాగుతోంది పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ, కశ్మీర్, కేరళ, గుజరాత్, ఆంధ్రప్రదేశ్, మహారాష్ట్ర గత ఏడాది 264.32 ఎల్ఎమ్టి కొనుగోలుతో పోలిస్తే 27.11.2020 వరకు 313.25 ఎల్ఎమ్టిల ధాన్యం కొనుగోలు జరిగింది. గత సంవత్సరంతో పోల్చితే 18.51 శాతం పెరిగింది. మొత్తం 313.25 ఎల్ఎమ్టి కొనుగోలులో, పంజాబ్ ఒక్కటే 202.70 ఎల్ఎమ్టిని అందించింది, ఇది మొత్తం సేకరణలో 64.71%.
సుమారు 28.95 లక్షల మంది రైతులు ఇప్పటికే కొనసాగుతున్న కేఎంఎస్ సేకరణ కార్యకలాపాల నుండి ఎంఎస్పి విలువ రూ. 59142.08 కోట్ల మేర లబ్ధి పొందారు.
ఇంకా, రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం ఖరీఫ్ మార్కెటింగ్ సీజన్ 2020లో 45.24 ఎల్ఎంటి పప్పు ధాన్యాలు, నూనె గింజలను సేకరించడానికి అనుమతి లభించింది. అంతే కాకుండా ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టి కొబ్బరికురిడీ  కొనుగోలుకు అనుమతి ఇచ్చారు. ఇతర రాష్ట్రాలు / యుటిల కోసం పప్పుధాన్యాలు, నూనెగింజలు, కొబ్బరికురిడీలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది, తద్వారా ఈ పంటల ఎఫ్ఏక్యూ గ్రేడ్ సేకరణ 2020-21 సంవత్సరానికి నోటిఫైడ్ ఎంఎస్పి వద్ద నేరుగా పొందవచ్చు. సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ వ్యవధిలో మార్కెట్ రేటు ఎంఎస్పి కంటే తక్కువగా ఉంటే రిజిస్టర్డ్ రైతులు సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా పొందవచ్చు.
27.11.2020 వరకు, ప్రభుత్వం తన నోడల్ ఏజెన్సీల ద్వారా 95318.50 మెట్రిక్ టన్నుల పేసర్లు, మినుములు, వేరుశనగ గుళ్ళు, సోయాబీన్లను ఎంఎస్పి విలువ రూ .513.62 కోట్లు కలిగి ఉంది, తమిళనాడు, మహారాష్ట్ర, గుజరాత్, హర్యానా మరియు రాజస్థాన్లలోని 54891 మంది రైతులకు లబ్ది చేకూరుతోంది.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొబ్బరికురిడి  కర్ణాటక, తమిళనాడులోని 3961 మంది రైతులకు 27.11.2020 లకు లబ్ధి చేకూర్చింది. కొబ్బరికురిడి, మినుములకు సంబంధించి, ప్రధాన ఉత్పత్తి చేసే చాలా రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు మరియు నూనె గింజలకు సంబంధించి రాక ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్ మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి. 27.11.2020 వరకు రూ. 8127.83 కోట్ల విలువైన 2762824 కాటన్ బేళ్లు సేకరించగా, 556081 మంది రైతులకు లబ్ధి చేకూరింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 191.37 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 17,317
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 2,550 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,82,243 కు పెరిగింది.
గత 24 గంటల్లో 2,202 కొత్త కేసులు నమోదయ్యాయి.
రోజువారీ పాజిటివిటీ రేటు 0.74%
వారపు పాజిటివిటీ రేటు 0.59%
గత 24 గంటల్లో చేసిన 2,97,242 కొవిడ్ పరీక్షలతో కలిపి ఇప్పటివరకు 84.41 కోట్ల పరీక్షలు చేశారు.
రక్షణ మంత్రిత్వ శాఖ
దేశీయంగా అభివృద్ధి చేసిన రక్షణ పరికరాల మార్కెటింగ్
దేశీయంగా అభివృద్ధి చేసిన రక్షణ పరికరాలను అంతర్జాతీయ వ్యాపారుక్రీడాకారులకు మార్కెటింగ్ చేయడానికి ప్రభుత్వం ఈ క్రింది చర్యలు తీసుకుంది:కేటగిరీ 6 లో పేర్కొన్న వస్తువుల ఎగుమతి రక్షణ మంత్రిత్వ శాఖ జారీ చేసిన ప్రస్తుత స్టాండర్డ్ ఆపరేటింగ్ ప్రొసీజర్  ద్వారా నిర్వహించబడుతుంది. రక్షణ ఎగుమతులను ప్రోత్సహించడానికి, వ్యాపారాన్ని సులభతరం చేయడానికి ఎస్ఓపిని నియతానుసారంగా క్రమబద్ధీకరించడం ,సరళీకృతం చేయడం జరిగింది.ఎక్స్ పోర్ట్ ఆథరైజేషన్ మంజూరు కోసం దరఖాస్తులను స్వీకరించడం ,ప్రాసెసింగ్ చేయడం కోసం ఎండ్ టు ఎండ్ పోర్టల్ – www.defenceexim.gov.in ను అభివృద్ధి చేశారు. ఎక్స్ పోర్ట్ అనుమతులను పోర్టల్ ద్వారా డిజిటల్ సంతకం తో జారీ చేస్తారు.రక్షణ మంత్రిత్వ శాఖ మూడు ఒజిఇఎల్ లను  తీసుకువచ్చింది; ఎంపిక చేసిన భాగాలు, విడి భాగాల కోసం
ఒకటి; మరొకటి సాంకేతిక పరిజ్ఞాన ఇంట్రా-కంపెనీ బదిలీ ; మూడవది ప్రధాన ప్లాట్ ఫారాల కోసం.వివిధ దేశాల నుండి అందుకున్న విచారణలతో సహా ఎగుమతి సంబంధిత చర్యలపై సమన్వయం , ఫాలో-అప్, ఎగుమతి ప్రమోషన్ కోసం ప్రైవేట్ ,ప్రభుత్వ రంగ సంస్థలను సులభతరం చేయడానికి రక్షణ మంత్రిత్వ శాఖలో ఎగుమతి ప్రోత్సాహక సెల్ ఏర్పాటు చేశారు.ప్రభుత్వ ,ప్రైవేట్ రంగాల దేశీయ రక్షణ ఉత్పత్తుల ఎగుమతి ప్రోత్సాహానికి డిఫెన్స్ అటాచ్ లు తప్పనిసరి చేశారు. దేశీయంగా తయారైన పరికరాల ఎగుమతిని ప్రోత్సహించడానికి, దేశీయ రక్షణ పరికరాల ఎగుమతిని ప్రోత్సహించడానికి డిఫెన్స్ అటాచ్సీలకు వారి వార్షిక అవసరానికి అనుగుణంగా ఆర్థిక సహాయం అందించే ఒక పథకం అమలులో ఉందివ్యూహాత్మక పరిగణనలకు లోబడి, దేశీయంగా తయారైన రక్షణ ఉత్పత్తులను లైన్స్ ఆఫ్ క్రెడిట్ / ఫండింగ్ ద్వారా ప్రోత్సహిస్తున్నారు.వివిధ వాటాదారుల నుండి అందుకున్న ఎగుమతి లీడ్ లు ఆన్ లైన్ పోర్టల్ ద్వారా రిజిస్టర్డ్ భారతీయ రక్షణ ఎగుమతిదారులకు వ్యాప్తి చేయ బడతాయి. ఇతర దేశాలలో ఉత్పన్నమయ్యే ఎగుమతి అవకాశాలకు భారతీయ రక్షణ ఎగుమతిదారులు త్వరగా స్పందించడానికి ఈ సౌకర్యం సహాయపడుతుంది.ప్రభుత్వ, ప్రైవేటు రంగాల నుంచి స్వదేశీ రక్షణ ఉత్పత్తులను ప్రోత్సహించేందుకు 'ఇండియన్ డిఫెన్స్ ఇండస్ట్రీ, ఎ గ్లోబల్ రీచ్', 'కేటలాగ్ ఇండియన్ డిఫెన్స్ ఇండస్ట్రీ 2022' అనే రెండు ఎగుమతి బుక్ లెట్ లను 2022 మార్చి నెలలో విడుదల చేశారు.రక్షణ ఎగుమతులను పెంచడానికి, పారిశ్రామిక సంఘాల ద్వారా డిడిపి, రక్షణ మంత్రిత్వ శాఖ ఆధ్వర్యంలో స్నేహపూర్వక దేశాలు  తో వెబినార్లు నిర్వహిస్తారు. ఇప్పటివరకు ఎటువంటి మొత్తం 33 వెబినార్లు నిర్వహించారు.రక్షణ ఎగుమతిదారులను కలవడానికి భారతదేశాన్ని సందర్శించే విదేశీ ప్రతినిధుల  సౌలభ్యం కోసం భారత రక్షణ పరిశ్రమ సామర్థ్యాలను అర్థం చేసుకోవడానికి, వారికి ఆసక్తి ఉన్న సంభావ్య రంగాలను అన్వేషించడానికి ఒక యంత్రాంగాన్ని ఏర్పాటు చేశారు,
రక్షణ ఆవిష్కరణలపై సహకారాన్ని పెంచడానికి ,ఆవిష్కరణ, సైన్స్ ,సాంకేతిక పర్యావరణ వ్యవస్థల రంగాలలో లోతైన సహకారాన్ని ప్రారంభించడానికి చర్యలు తీసుకోవడానికి యునైటెడ్ స్టేట్స్ ఆఫ్ అమెరికా , యునైటెడ్ కింగ్డం , ఆస్ట్రేలియా ,స్వీడన్లతో ఇన్నోవేషన్స్ ఫర్ డిఫెన్స్ ఎక్స్ లెన్స్ - డిఫెన్స్ ఇన్నోవేషన్ ఆర్గనైజేషన్  మెమోరాండం ఆఫ్ ఇంటెంట్  ను పంచుకుంది.
రక్షణ శాఖ సహాయ మంత్రి శ్రీ అజయ్ భట్ ఈ రోజు లోక్ సభలో శ్రీ విష్ణు దయాళ్ రామ్ కు ఇచ్చిన లిఖితపూర్వక సమాధానం లో ఈ వివరాలుతెలిపారు. .
….
(Visitor Counter : 113
యువజన వ్యవహారాలు, క్రీడల మంత్రిత్వ శాఖ
‘ఖేలో ఇండియా యూత్ గేమ్స్’ మధ్యప్రదేశ్ ఎడిషన్ భాగస్వాములుగా ఎస్.బి.ఐ,
- భారతీయ స్టేట్ బ్యాంక్ తో పాటుగా ఇతర సంస్థల భాగస్వామ్యం
- దేశంలో క్రీడా పర్యావరణ వ్యవస్థను పెంపొందించే అవకాశాన్ని పొందడం విశేషంగా భావిస్తున్న సంస్థలు
వరుసగా రెండో సంవత్సరం కూడా ‘స్టేట్ బ్యాంక్ ఆఫ్ ఇండియా’  ‘ఖేలో ఇండియా యూత్ గేమ్స్’  ప్రధాన స్పాన్సర్గా కొనసాగింది. మధ్యప్రదేశ్లో నిర్వహిస్తున్న ‘ఖేలో ఇండియా యూత్ గేమ్స్’  కోసం తన స్పాన్సర్షిప్ను బ్యాంక్ పొడిగించింది. ‘ఖేలో ఇండియా యూత్ గేమ్స్’  2022 ఎడిషన్కు కూడా ఎస్.బి.ఐ ప్రధాన స్పాన్సర్గా కొనసాగింది. “భారతీయ యువత క్రీడల పట్ల ఉన్న ఆకాంక్షలకు మద్దతునిచ్చే మరియు ప్రోత్సహించే ఖేలో ఇండియాతో మా అనుబంధాన్ని కొనసాగించడానికి మేము సంతోషిస్తున్నాము. ఖేలో ఇండియా యూత్ గేమ్స్ 2023లో, యువ క్రీడాకారులు తమ క్రీడాస్ఫూర్తిని ప్రదర్శించడంలో తమ భాగస్వామ్యాన్ని చూసేందుకు మేము సంతోషిస్తున్నాము. ఈ భాగస్వామ్యం ద్వారా భారతీయ యువతలో క్రీడలు మరియు ఫిట్నెస్ విలువను పెంపొందించాలని మేము లక్ష్యంగా పెట్టుకున్నాము” అని ఎస్.బి.ఐ తెలిపింది.
దేశంలో క్రీడల మెరుగుకు..
ఎస్.బి.ఐతో పాటు, డ్రీమ్ స్పోర్ట్స్ కూడా మళ్లీ కె.ఐ.వై.జి.కి స్పాన్సరర్గా వ్యవహరించింది. స్పాన్సరింగ్ ద్వారా వారి సహ-శక్తితో మరియు కె.ఐ.వై.జి బ్రాండ్తో మళ్లీ అనుబంధించబడినందుకు ఆనందంగా ఉందని సంస్థ తెలిపింది. డ్రీమ్ స్పోర్ట్స్ సంస్థ సీఓఓ & కో-ఫౌండర్ భవిత్ షేత్ మాట్లాడుతూ “భారతదేశంలోని యువతకు సాధికారత కల్పించాలనే మా అభిరుచిని మరియు క్రీడలను మెరుగుపరచాలనే మా దృష్టిని పంచుకునే ప్రక్రియలో భాగంగా ఖేలో ఇండియా యూత్ గేమ్స్ క్రీడా కార్యక్రమాలతో జట్టుకట్టడం మా అదృష్టం. ఈ భాగస్వామ్యం ద్వారా, భారతదేశ క్రీడా పర్యావరణ వ్యవస్థను పెంపొందించడం, క్రీడలను కొనసాగించేందుకు మా వర్ధమాన అథ్లెట్లను ప్రోత్సహించడం అనేది మా ఉమ్మడి లక్ష్యం. ఇందుకోసం పని చేయడాన్ని కొనసాగించాలని మేము ఆశిస్తున్నాము” అని అన్నారు. ఈ క్రీడల కోసం జట్టు కట్టడం ఖేలో ఇండియా మరియు స్పాన్సర్ సంస్థలు రెండింటికీ మేలు కలుగుతుంది. పని-పని సంబంధాన్ని సాధించే లక్ష్యంతో కె.ఐ.వై.జి. కోసం కార్పొరేట్ స్పాన్సర్షిప్కు ఖేలో ఇండియా ద్వారాలు తెరవడం వరుసగా ఇది రెండో సంవత్సరం.
పవర్డ్ బై స్పాన్సర్గా ఎస్ఎఫ్ఏ..
ఎస్.బి.ఐ మరియు డ్రీమ్ స్పోర్ట్స్ రెండూ గతంలో కె.ఐ.వై.జి తో భాగస్వామ్యాన్ని కలిగి ఉండగా.. కె.ఐ.వై.జి ఆధారితంగా స్పాన్సర్ సంస్థగా ‘స్పోర్ట్స్ ఫర్ ఆల్’  రంగంలోకి దిగడం ఇదే తొలిసారి. కొత్తగా జట్టు కట్టడం గురించి ఎస్ఎప్ఏ వ్యవస్థాపకుడు & సీఈఓ రిషికేష్ జోషి మాట్లాడుతూ, "స్పోర్ట్స్ ఫర్ ఆల్  సంస్థ కె.ఐ.వై.జి. కోసం పవర్డ్ బై స్పాన్సర్గా బోర్డులోకి రావడం గౌరవంగా భావిస్తున్నాను. దేశవ్యాప్తంగా క్రీడా ఆకాంక్షను సృష్టించడం, పతకాలు గెలుచుకునే క్రీడాకారులను అందుబాటులోకి తేవాలన్న ఖేలో ఇండియా యొక్క లక్ష్యాన్ని ఎస్ఎఫ్ఎ గట్టిగా ప్రతిధ్వనింపజేస్తుందని అన్నారు. అట్టడుగు స్థాయిలో క్రీడా సంస్కృతిని నిర్మించడంలో సహాయం చేయడానికి మా అవిశ్రాంత ప్రయత్నం మరియు అటువంటి లోతైన భాగస్వామ్యంతో భారతదేశం క్రీడాలలో మేటి దేశంగా వృద్ధి చెందే ప్రక్రియను వేగవంతం చేస్తుందని మేము విశ్వసిస్తున్నామని అన్నారు. ఖేలో ఇండియా యూత్ గేమ్స్ మధ్యప్రదేశ్ ఎడిషన్ జనవరి 30న మధ్యప్రదేశ్లోని ఎనిమిది నగరాల్లో ప్రారంభమై దిగ్విజయంగా కొనసాగింది. 36 రాష్ట్రాలు, కేంద్ర పాలిత ప్రాంతాల నుంచి దాదాపు 6000 మంది యువ క్రీడాకారులు ఈ క్రీడల్లో పాలు పంచుకుంటున్నారు. ఈ ఎడిషన్ గేమ్స్లో, కయాకింగ్, రోయింగ్ మరియు వాటర్ సలోమ్ వంటి జల క్రీడాల విభాగంలోను పోటీలను నిర్వహించారు. ఈ క్రీడలు అరంగేట్రం చేయడంతో మొత్తం 27 క్రీడా ఈవెంట్లలో క్రీడాకారులు తమ క్రీడా ప్రదర్శననిచ్చారు.
హోం మంత్రిత్వ శాఖ
జాతీయ దర్యాప్తు సంస్థ  కార్యాలయాన్ని ప్రారంభించిన శ్రీ రాజ్నాథ్ సింగ్
ఉగ్రవాద చర్యల దర్యాప్తు లో జాతీయ దర్యాప్తు సంస్థ  ఎంతో ప్రభావంతంగా పని చేస్తోందని కేంద్ర హోం వ్యవహారాల శాఖ మంత్రి శ్రీ రాజ్నాథ్ సింగ్ అన్నారు. హైదరాబాద్, గౌహతి లలోని ఎన్ఐఎ కార్యాలయం, సిబ్బంది గృహాల సముదాయాన్నీ ఏక కాలంలో మంత్రి హైదరాబాద్ లో ప్రారంభించారు. ఈ సందర్భంగా ఆయన మాట్లాడుతూ, 2009 లో ఏర్పాటైన ఈ సంస్థకు ఇటీవలి కాలంలో ఉగ్రవాద చర్యలకు సంబంధించిన అనేక కేసులను అప్పచెప్తున్నామని అన్నారు. ఇప్పటి వరకూ, ఈ సంస్థ కు అప్పగించిన 249 కేసుల లో, 180 కేసులలో చార్జిషీట్లు ఫైల్ చేశారని ఆయన అన్నారు. ఈ సంస్థ చేపట్టిన కేసులలో 92 శాతం కేసులలో నేరాలు నిర్ధారణ జరిగి, శిక్షలు విధించడం జరిగిందని ఆయన అన్నారు. మన దేశంలోనే గాక, విదేశాలలో ఉన్న ఉగ్రవాద సంస్థలైన హిజ్బుల్ ముజుహుదీన్, లష్కర్-ఎ-తైబా వంటి సంస్థల చర్యలను విదేశీ సంస్థలతో కలసి ఎన్ఐఎ దర్యాప్తు చేస్తోందని, మంత్రి అన్నారు. హైదరాబాద్ లో 2013 లో జరిగిన జంట పేలుళ్ళు, పఠాన్కోఠ్ లో జనవరి 2017 లో జరిగిన పేలుళ్ళు వంటి క్లిష్టమైన కేసులను ఎన్ఐఎ చేధించిందని ఆయన తెలిపారు.
ఇటీవల ఫుల్వామా లో జరిగిన ఘటన గురించి మాట్లాడుతూ, ప్రధాని మోదీ నేతృత్వంలో ఎంతో సమర్ధవంతంగా పాక్ దుశ్చర్యలను భారత్ ఎదుర్కొందనీ, ప్రపంచ దేశాలు మనకు బాసటగా ఉన్నాయనీ, శ్రీ సింగ్ అన్నారు. ఇందుకు నిదర్శనం గా ఇస్లామిక్ దేశాల సమావేశానికి మొట్టమొదటిసారి మన విదేశాంగ మంత్రి శ్రీమతి సుష్మా స్వరాజ్ ను ఆ సమావేశానికి గౌరవ అతిథిగా ఆహ్వానించారని మంత్రి అన్నారు.
కేంద్ర హోం శాక, రాష్ట్ర ప్రభుత్వాలు అప్పగించిన కేసులనే గాక, ఎన్ఐఎ కొన్ని కేసుల దర్యాప్తు చేపడుతుందనీ, దొంగ నోట్ల చెలామణీ, ఉగ్రవాద సంస్థ లకు ఆర్థిక సహాయం అందజేస్తున్న సంస్థల దర్యాప్తు కూడా ఎన్ఐఎ చేపడుతుంది.
ఈ సంస్థ కు ముంబై, హైదరాబాద్, లక్నో, కోచ్చి, గువాహటి, కోల్కతా, రాయ్పూర్, జమ్ము లలో కార్యాలయాలు ఉన్నాయి.
ఆంధ్ర ప్రదేశ్, తెలంగాణ రాష్ట్రాల గవర్నర్ శ్రీ ఇ.ఎస్.ఎల్. నరసింహన్, తెలంగాణ హోం మంత్రి శ్రీ మొహమూద్ ఆలీ కార్యక్రమం లో పాల్గొన్నారు. ఎన్ఐఎ, డిఐజి, శ్రీ వై.సి. మోదీ స్వాగతోపన్యాసం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 182.55 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 21,530
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.75%
గత 24 గంటల్లో 2,499 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,78,087 కు పెరిగింది.
గత 24 గంటల్లో 1,685 కొత్త కేసులు నమోదయ్యాయి.
రోజువారీ పాజిటివిటీ రేటు 0.24%
వారపు పాజిటివిటీ రేటు 0.33%
గత 24 గంటల్లో చేసిన 6,91,425 కొవిడ్ పరీక్షలతో కలిపి ఇప్పటివరకు 78.56 కోట్ల పరీక్షలు చేశారు.
రక్షణ మంత్రిత్వ శాఖ
ఎయిర్ఫోర్స్ స్టేషన్ చందీనగర్లోని గరుడ రెజిమెంటెల్ ట్రైనింగ్ సెంటర్ లో మెరూన్ బెరెట్ ఉత్సవ కవాతు
69వ వైమానిక దళ ప్రత్యేక దళాల ఆపరేటివ్ ల  శిక్షణను విజయవంతంగా పూర్తి అయినందున కనులవిందైన మెరూన్ బెరెట్ సెర్మోనియల్ పరేడ్ ని 17 జులై 2021న ఎయిర్ ఫోర్స్ స్టేషన్ చందీనగర్ లో జరిగింది. ఈ కార్యక్రమానికి ముఖ్య అతిథిగా ఎయిర్ కమడోర్ కె. ఖజూరియా విఎస్ఎం, ఎయిర్ కమడోర్ ఆపరేషన్స్  పాసింగ్ ఔట్ పరేడ్ను సమీక్షించారు. ప్రతిభావంతులైన ట్రైనీలకు ట్రోఫీలను ప్రదానం చేసిన ముఖ్య అతిధి విజయవంతమైన గరుడ ట్రైనీలకు మెరూన్ బెరెట్, గరుడ్ ప్రొఫెషియన్సీ బాడ్జ్, స్పెషల్ ఫోర్సెస్ టాబ్స్ ను అందచేశారు. ఎల్ఎసి అఖోకా మువివాహ్ కు ఉత్తమ ఆల్రౌండర్ ట్రోఫీని అందచేశారు. యువ గరుడ కమెండోలను ఉద్దేశించి ప్రసంగిస్తూ, ట్రైనీలు వృత్తి పరంగా ఉత్తమ స్థాయిలో పని చేయాల్సిన అవసరాన్ని ఉద్ఘాటించారు. కష్టపడి పని చేసిన శిక్షణ సిబ్బందికి శుభాకాంక్షలు తెలుపుతూ, పతాకం ఉన్నతంగా ఎగురుతూ ఉండాలని ఉద్బోధించారు.
పరేడ్ సందర్భంగా, గరుడ కంబాట్ ఫైరింగ్, హోస్టేజ్ రెస్క్యూ ఫైరింగ్ డ్రిల్, అసాల్ట్ ఎక్స్ప్లోజివ్స్, అబ్స్టెకిల్ క్రాసింగ్ డ్రిల్, వాల్ క్లైంబింగ్ / స్లిదరింగ్/ రాపెలింగ్ స్కిల్స్ & మిలటరీ మార్షల్ ఆర్ట్స్ వంటి వివిధ నైపుణ్యాలను ప్రదర్శించేందుకు డెమాన్స్ట్రేషన్లను నిర్వహించారు.
మెరూన్ బెరెట్ సెర్మోనియల్ పరేడ్ అన్నది గరుడ సాధించిన విజయానికి గర్వపడే క్షణం, ఇది వారి శిక్షణ పూర్తి అయ్యి వారు యువ ప్రత్యేక దళా ఆపరేటర్లుగా పరివర్తన చెందారని సూచించే సమయం.
ప్రధాన మంత్రి కార్యాలయం
కాశీ తమిళ్ సంగమం పట్ల పౌరులవ్యాఖ్యల కు ప్రతిస్పందించిన ప్రధాన మంత్రి
కాశీ తమిళ్ సంగమం అనేది ఒకవినూత్నమైనటువంటి కార్యక్రమం గా ఉంది; అంతేకాక, ఇది సాంస్కృతిక ఆదాన ప్రదానాన్నిముందుకు తీసుకు పోతున్న భారతదేశం యొక్క సాంస్కృతిక వివిధత్వం తాలూకు మహోత్సవం గాకూడాను ఉంది: ప్రధాన మంత్రి
ప్రధాన మంత్రి శ్రీ నరేంద్ర మోదీ నిన్నటి రోజు న తాను ప్రారంభించినటువంటి కాశీ తమిళ్ సంగమం గురించిన పౌరుల వ్యాఖ్యల పై తాను ప్రతిస్పందించారు. దేశం లో రెండు అత్యంత ముఖ్యమైనటువంటి మరియు ప్రాచీనమైనటువంటి విద్య కేంద్రాలైన తమిళ నాడు మరియు కాశీ ల మధ్య చిర కాలం గా ఉన్న సంబంధాల ను పున:పుష్టి ని సంతరించే మరియు వాటి ని పున:స్థాపించే ఈ యొక్క కార్యక్రమం పట్ల పౌరులు ఉత్సాహభరితం గా ప్రతిస్పందించారు.
కాశీ మరియు తమిళ నాడు ల ఘన వారసత్వం గురించి ప్రజలు వెలిబుచ్చిన అభిప్రాయాల ను ప్రధాన మంత్రి స్వీకరిస్తూ, తన ప్రతిస్పందన ను కూడా ఈ క్రింది విధం గా వ్యక్తం చేశారు.:
సంస్థ యొక్క స్వభావాన్ని ప్రజలు మెచ్చుకోవడం ..
మరియు తమిళ భాష ఇంకా తమిళ సంస్కృతి ల యొక్క గొప్పతనం మరియు ప్రపంచ లోకప్రియత్వం ..
మహిళా, శిశు అభివృద్ధి మంత్రిత్వ శాఖ
కౌమారవ్యక్తుల న్యాయ - సవరణ బిల్లు 2021ను ఆమోదించిన పార్లమెంటు
ఈ చట్టం సజావుగా అమలుచేసేందుకు జిల్లా మేజిస్ట్రేట్లకు అధికారాలు
కనీస శిక్ష ప్రస్తావించని, ఏడు సంవత్సరాలకు పైబడిన జైలుశిక్ష గరిష్ఠంగా కలిగిన నేరాలు, లేదా కనీస శిక్ష 7 సంవత్సరాలకంటే తక్కువ కలిగిన నేరాలను తీవ్రమైన నేరాలుగా పరిగణిస్తారు.
సిడబ్ల్యుసి సభ్యుడి నియామకానికి సంబంధించిన అర్హతను పునర్ నిర్వచించడం జరిగింది. నాణ్యమైన సేవలు అందించగలిగిన, ఇందుకు సంబంధించి తగిన సమర్ధత, సమగ్రత కలిగిన వారిని నియమిస్తారు.
కౌమార వ్యక్తుల న్యాయ  సవరణ బిల్లు 2021 , కౌమార వ్యక్తుల చట్టం 2015ను సవరించేందుకు నిర్దేశించినది. దీనిని రాజ్యసభ ఈరోజు ఆమోదించింది. ఈ బిల్లును ప్రభుత్వం ఈ ఏడాది బడ్జెట్ సమావేశాల సందర్భంగా ప్రవేశపెట్టింది. దీనిని లోక్సభ 24-03-2021న ఆమోదించింది.
ఈ బిల్లును ప్రవేశపెడుతూ కేంద్ర మహిళా శిశు అభివృధ్ధి శాఖ మంత్రి శ్రీమతి స్మృతి జుబిన్ ఇరాని, ప్రస్తుత వ్యవస్థలోని పరిస్థితులను దృష్టిలో ఉంచుకుని బాధిత బాలల సంరక్షణ, భద్రతకు సంబంధించి జిల్లా మేజిస్ట్రేట్లకు బాధ్యతలు అప్పగించవలసిన పరిస్థితులు ఏర్పడినట్టు తెలిపారు. భారతీయ బాలలకు సంబంధించి అత్యంత ప్రాధాన్యతనిచ్చేందుకు పార్లమెంటుకుగల నిబద్ధతను ఆమె గుర్తుచేశారు.
ఈసవరణ ల ప్రకారం, జువెనైల్ జస్టిస్ యాక్ట్లోని సెక్షన్ 61 కింద దత్తత స్వీకారానికి సంబంధించిన ఆదేశాలను జారీ చేసే అధికారాన్ని, అదనపు జిల్లా మెజిస్ట్రేట్లు, జిల్లామేజిస్ట్రేట్లకు అప్పగించింది. సత్వరం ఇందుకు సంబంధించిన నిర్ణయాలు తీసుకోవడానికి, జవాబుదారిత్వం పెంచడానికి ఈ నిర్ణయం తీసుకున్నారు. ఈ చట్టం కింద జిల్లా మేజిస్ట్రేట్ ఆందోళన కర పరిస్థితులలో ఉన్న బాలల సంరక్షణకు అనుకూలంగా వివిధ చర్యలు తీసుకునేందుకు జిల్లా మేజిస్ట్రేట్కు అధికారాలు అప్పగించడం జరిగింది. సవరించిన చట్టం ప్రకారం, బాలల సంరక్షణ సంస్థ జిల్లా మేజిస్ట్రేట్ సిఫార్సులను పరిగణనలోకి తీసుకున్న అనంతరం రిజిస్టర్ చేయవలసి ఉంటుంది. జిల్లా మేజిస్ట్రేట్ జిల్లా బాలల సంరక్షణ యూనిట్లు, బాలల సంక్షేమ కమిటీలు, జువెనైల్ జస్టిస్ బోర్డులు, ప్రత్యేక జువెనైల్ పోలీస్ యూనిట్లు, బాలల సంరక్షణ సంస్థలు తదితరాల పనితీరును స్వతంత్రంగా అంచనా వేయాల్సి ఉంటుంది.
సిడబ్ల్యుసి సభ్యుల నియామకానికి సంబంధించిన అర్హతా ప్రమాణాలను పునర్ నిర్వచించారు. సిడబ్ల్యుసి సభ్యులను అనర్హులుగా ప్రకటించేందుకు ప్రాతిపదికకు సంబంధించిన అంశాలు కూడా పొందుపరిచారు. తగిన సమర్ధులు, నాణ్యమైన సేవలు అందించగలవారిని సిడబ్ల్యుసి సభ్యులుగా నియమించడానికి వీటిని చేర్చారు.
ప్రస్తుతం ఈ చట్టం కింద బాలలకు సంబంధించి చట్టపరమైన కేసుల విషయంలో మూడు కేటగిరీలను నిర్వచించడం జ రిగింది. అవి స్వల్ప, తీవ్ర, అత్యంత హేయమైన నేరాలు. కొన్ని నేరాలు ఈ మూడింటిలో ఏ కేటగిరీ కిందకూ రావు. కనీస శిక్షను సూచించని, ఏడు సంవత్సరాల గరిష్ఠ శిక్ష కలిగిన నేరాలు, లేదా కనీస శిక్ష ఏడు సంవత్సరాల లోపు కలిగిన నేరాలను ఈ చట్టం ప్రకారం తీవ్రమైన నేరాలుగా పరిగణిస్తారు
ఈ చట్టానికి సంబంధించిన వివిధ ప్రొవిజన్ల అమలులో ఎదుర్కొంటున్న ఇబ్బందులను గుర్తించి , ఈ ఇబ్బందులను తొలగించేందుకు తగిన సవరణలు తీసుకురావడం జరిగింది. 2015 జువెనైల్ జస్టిస్ యాక్ట్ 2015 కు సంబంధించి అన్వయంలో ఎదురైన ఇబ్బందులు తొలగించడానికి, అలాగే కొన్ని ప్రొవిజన్లకు సంబంధించిన పరిధిపై స్పష్టతకు సవరణలు తీసుకురావడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.61 కోట్ల డోసులు  అందించారు
గత 24 గంటల్లో 1,13,507 డోసులు అందించారు
దేశవ్యాప్త క్రియాశీల కేసుల సంఖ్య 1,781
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 111 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,51,219 కు పెరిగింది.
గత 24 గంటల్లో 109 కొత్త కేసులు నమోదయ్యాయి.
రోజువారీ పాజిటివిటీ రేటు 0.08%
వారపు పాజిటివిటీ రేటు 0.08%
గత 24 గంటల్లో చేసిన 1,41,248 కొవిడ్ పరీక్షలతో కలిపి ఇప్పటివరకు 91.67 కోట్ల పరీక్షలు చేశారు.
ప్రధాన మంత్రి కార్యాలయం
ఓణమ్ సందర్భం లో ప్రజల కు శుభాకాంక్షలు తెలిపిన ప్రధాన మంత్రి
మంగళప్రదమైన ఓణమ్ పండుగ ను పురస్కరించుకొని ప్రధాన మంత్రి శ్రీ నరేంద్ర మోదీ ప్రజల కు శుభాకాంక్షలు తెలిపారు.
‘‘ఓణమ్ సందర్భం లో ఇవే శుభాకాంక్షలు. ఇది సద్భావన ను ఉత్సవం గా జరుపుకొనే ఒక సాటి లేనటువంటి పండుగ. ఇది కఠోర శ్రమ చేసే మన రైతుల కు కృతజ్ఞత ను వ్యక్తపరచే సందర్బం కూడా. ప్రతి ఒక్కరి కి అతి ఉత్తమమైన ఆరోగ్యం మరియు సంతోషం లభించుగాక’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
టీకామందు ను వేయించుకొన్నందుకు 15-18 ఏళ్ల వయస్సు కలిగిన యువత కు అభినందనలు తెలిపిన ప్రధాన మంత్రి
పదిహేనేళ్ల నుంచి పద్దెనిమిదేళ్ల మధ్య వయస్సు కలిగిన వారు ఈ రోజు న టీకామందు ను ఇప్పించుకొన్నందుకు గాను ప్రధాన మంత్రి శ్రీ నరేంద్ర మోదీ వారికి అభినందనలను తెలియజేశారు. ఈ వయోవర్గంలోని పెద్ద పిల్లలకు నేటి నుంచి వ్యాక్సీన్ లను వేయడం మొదలైంది. వీరి తల్లితండ్రుల కు కూడా ప్రధాన మంత్రి అభినందనలను తెలియజేశారు.
ప్రధాన మంత్రి ఒక ట్వీట్ లో -
‘‘ఈ రోజు న మనం కోవిడ్-19 బారి నుంచి మన యువత ను సురక్షితం గా ఉంచడం కోసం ఒక ముఖ్యమైనటువంటి చర్య ను చేపట్టాం. టీకామందు ను ఇప్పించుకొన్న 15-18 ఏళ్ల మధ్య వయస్సు కలిగిన నా యువ మిత్రులు అందరి కి ఇవే అభినందన లు. నేను వారి తల్లితండ్రుల కు కూడాను అభినందన లు తెలియజేస్తున్నాను. రాబోయే రోజుల లో టీకామందు వేయించుకోవలసింది గా నేను ఇతర యువతీయువకులకు కూడా విజ్ఞప్తి చేస్తున్నాను.’’ అని పేర్కొన్నారు.
The Prime Minister also retweeted the Union Health and Family Welfare Minister Dr Mansukh Mandaviya's tweets in this regard.
మానవ వనరుల అభివృద్ధి మంత్రిత్వ శాఖ
కేంద్ర మానవాభివృద్ధి శాఖ మంత్రి సలహాపై జెఇఇ 2020 దరఖాస్తుల్లో పరీక్షా కేంద్రాలను సరిదిద్దుకునేందుకు అవకాశం కల్పించిన నేషనల్ టెస్టింగ్ ఏజెన్సీ
ప్రస్తుతం కొవిడ్-19 కారణంగా నెలకొన్న పరిస్థితుల దృష్ట్యా జెఇఇ2020 పరీక్షార్థుల శ్రమను దృష్టిలో ఉంచుకుని కేంద్ర మానవాభివృద్ధి శాఖ మంత్రి శ్రీ రమేష్ పోఖ్రియాల్ నిశాంక్ గారి సలహామేరకు నేషనల్ టెస్టింగ్ ఏజెన్సీ అభ్యర్థులు తమ పరీక్షా కేంద్రాలను మార్చుకోవడానికి అనుమతిని పొడిగించింది. ఈ మేరకు 01.04.2020న నేషనల్ టెస్టంగ్ ఏజెన్సీ ప్రచురించిన ప్రకటనలో జెఇఇ 2020 ఆన్లైన్ దరఖాస్తుల్లో పరీక్షాకేంద్రాల మార్పు కొరకు తేదీని ప్రకటించింది, నేషనల్ టెస్టింగ్ ఏజెన్సీ ఈ రోజున ఆ తేదీని పొడిగించింది.
పరీక్షాకేంద్రాల సామర్థ్యాన్ని బట్టి ఇపుడు విద్యార్థి కోరుకున్న పట్టణాన్ని పరీక్షా కేంద్రంగా మార్పు చేసుకోవడానికి ఎన్టిఏ తన వంతు కృషిని చేస్తుంది. పరిపాలన సౌలభ్య కారణాల దృష్ట్యా పరీక్షార్థి ఎంపిక చేసుకున్న కేంద్రం కాక వేరే ఇతర పరీక్షా కేంద్రాన్ని కూడా కేటాయించే అవకాశం కలదు, ఎన్టిఏ నిర్ణయమే అంతిమ నిర్ణయం.
జెఇఇ 2020 ఆన్లైన్ దరఖాస్తులో పరీక్షా కేంద్రాల మార్పుతో సహా ఇతర సవరణలు చేసుకునే సౌకర్యం ఇపుడు https://jeemain.nta.nic వెబ్సైట్లో కలదు,ఈ సౌకర్యం 14/04/2020వరకు మాత్రమే. కావున అభ్యర్థులు వెబ్సైట్ను సందర్శించి అవసరమైన చోట వారి వారి వివరాలను మార్పు చేసుకొనవలసింది.
‘’ ఆన్లైన్ దరఖాస్తుల్లో అభ్యర్థుల యొక్క మార్పులు చేర్పులు 05.00పిఎం వరకు మాత్రమే అంగీకరించబడతాయి మరియు దరఖాస్తు ఫీజు సమర్పణ రాత్రి 11.50పిఎం వరకు మాత్రమే అంగీకరింపబడుతుంది.
దరఖాస్తుకు అదనపు ఫీజును క్రెడిట్/డెబిట్ కార్డు/నెట్ బ్యాంకింగ్/యుపిఐ మరియు పేటీఎం ద్వారా చెల్లించవచ్చు.
దరఖాస్తులో చేసిన మార్పుల ఆధారంగా అదనపు ఫీజు గురించిన వివరాలు ఫీజు చెల్లింపు అనంతరం తెలియజేయబడుతుంది. అభ్యర్థులు దరఖాస్తులో మార్పులు చేయు సమయంలో జాగ్రత్తగా మార్పులు చేయవలసింది. తదుపరి అవకాశం కల్పించబడదు.
అభ్యర్థులు మరియు వారి తల్లిదండ్రులు తాజా సమాచారం కోసం jeemain.nta.nic.in మరియు www.nta.ac.in వెబ్సైట్లను తరచూ సందర్శించండి. వివిధ వివరాల వివరణ కోసం అభ్యర్థులు 8287471852,8178359845,9650173668,9599676953,8882356803 నెంబర్లకు ఫోన్ చేయవచ్చు.
(
ఫుడ్ ప్రాసెసింగ్ పరిశ్రమల మంత్రిత్వ శాఖ
ఫుడ్ ప్రాసెసింగ్లో పాలనీయ పరిష్కారాలు, సృజనాత్మక భావనలకు మద్దతు ఇచ్చేందుకు ప్రభుత్వం కట్టుబడి ఉందన్న రామేశ్వర్ తెలి
అస్సాం ప్రభుత్వం, అసోచాం  భాగస్వామ్యంతో గువాహతిలో శుక్రవారం నిర్వహించిన ఉదయిస్తున్న ఈశాన్యం 4వ ఎడిషన్ కార్యక్రమంలో భారత ప్రభుత్వ ఫుడ్ ప్రాసెసింగ్ పరిశ్రమల సహాయ మంత్రి రామేశ్వర్ తెలి ముఖ్య అతిథిగా పాల్గొన్నారు. మూడు రోజుల పాటు 19-21 ఫిబ్రవరి 2021, వరకు జరిగే ఈ కార్యక్రమంలో ఈ పరిశ్రమ గురించి చైతన్యాన్నిపెంచేదుకు, వివిధ భాగస్వాములు మధ్య నెట్వర్క్ను ప్రోత్సహించేందుకు వాణిజ్య సమా వేశాలు, ప్రదర్శనల ద్వారా ఒక వేదికను అందించేందుకు ప్రయత్నం జరుగుతోంది.
ఈ కార్యక్రమంలో మాట్లాడుతూ, దేశంలో ఫుడ్ ప్రాసెసింగ్ పరిశ్రమ వృద్ధికి కేంద్ర ప్రభుత్వం పూర్తిగా కట్టుబడి ఉందని రామేశ్ర్ తెలి చెప్పారు. ప్రస్తుతం, సుమారు 32.75 బిలియన్ డాలర్ల నికర పెట్టుబడితో దాదాపుగా నమోదు చేసుకున్న 40వేల యూనిట్లు 160 బిలియన్ల డాలర్ల విలువైన ఉత్పాదన చేస్తూ కనీసం 1.93 మిలియన్ల మంది వ్యక్తులతో కలిసి పని చేస్తోందని, దీనిని బహుళతరం చేయాలని ప్రభుత్వం కృషి చేస్తోందని చెప్పారు.
మహమ్మారి ప్రబలినప్పటికీ, గత ఏడాది ప్రభుత్వం వివిధ రాష్ట్రాలలో 21 ఆగ్రో ప్రాసెసింగ్ క్లస్టర్లు, 47 కోల్డ్ చైన్లు, 43 ఫుడ్ ప్రాసెసింగ్ యూనిట్లు సహా 134 ఫుడ్ ప్రాసెసింగ్ ప్రాజెక్టులను ఆమోదించిందనిమంత్రి తెలిపారు. ఈ ప్రాజెక్టులు అదనపు వ్యవసాయ ఉత్పత్తుల ప్రాసెసింగ్, ఏడాదికి 3.83 మిలియన్ మెట్రిక్ టన్నులను భద్రపరచే సామర్ధ్యంతో, 77,300మందికి పైగా వ్యక్తులకు ప్రత్యక్ష, పరోక్ష ఉపాధిని ఈ ప్రాజెక్టులు సృష్టించనున్నాయి.
ఆహార ప్రాసెసింగ్ రంగంలో భారత్ సమగ్ర పోటీతత్వాన్ని, సామర్ధ్యాలను 2021-22 కేంద్ర బడ్జెట్ ప్రోత్సహించేందుకు తోడ్పడుతుందని తెలి అన్నారు. ఈ రంగంలో నికరమైన పరిష్కారాలు, సృజనాత్మక భావనలకు మద్దతు ఇచ్చేందుకు ఆహార ప్రాసెసింగ్ పరిశ్రమల మంత్రిత్వ శాఖ కట్టుబడి ఉండటమే కాక, వివిధ పథకాల ద్వారా వాల్యూ చైన్  వ్యాప్తంగా పెట్టుబడులను ప్రోత్సహించేందుకు ప్రయత్నిస్తోందన్నారు. ఆత్మనిర్భర్ భారత్ దిశగా ప్రభుత్వంతో చేతులు కలిపి పని చేసేందుకు పరిశ్రమల ప్రతినిధులను, స్టార్టప్లను, పౌరులను ముందుకు రావలసిందిగా ఆయన ఆహ్వానించారు.
ఆహార ప్రాసెసింగ్, అనుబంధం రంగం - అస్సాంకు ప్రయోజనం అన్న శీర్షికతో కూడిన పరిచయ నివేదికను తెలి విడుదల చేశారు. ఈ నివేదిక నేషనల్ బ్యాంక్ ఫర్ అగ్రికల్చర్ అండ్ రూరల్ డెవలప్మెంట్  భాగస్వామ్యంతో తయారు చేశారు.